A BIZOTTSÁG 1474/2006/EK RENDELETE
(2006. október 5.)
a 2771/1999/EK és az 1898/2005/EK rendeletnek az értékesítésre felkínált intervenciós vaj betárolása tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 10. cikkére,
mivel:
(1)
A vaj- és tejszínpiaci intervenció tekintetében az 1255/1999/EK tanácsi rendelet alkalmazásával kapcsolatos részletes szabályok megállapításáról szóló, 1999. december 16-i 2771/1999/EK bizottsági rendelet (2) 21. cikke előírja, hogy az értékesítésre felkínált intervenciós vajat 2005. január 1-jét megelőzően be kell tárolni.
(2)
A tejszín, a vaj és a vajkoncentrátum közösségi piacon történő értékesítésére vonatkozó intézkedések tekintetében az 1255/1999/EK tanácsi rendelet végrehajtása részletes szabályainak megállapításáról szóló, 2005. november 9-i 1898/2005/EK bizottsági rendelet (3) 1. cikke a) pontjának megfelelően az 1255/1999/EK rendelet 6. cikkének (2) bekezdése alapján a csökkentett áron történő értékesítésre felvásárolt intervenciós vajat 2005. január 1-jét megelőzően be kell tárolni.
(3)
Tekintettel a vajpiacon kialakult helyzetre, valamint az intervenciós raktárban található vajmennyiségekre, a 2006. január 1-jét megelőző időponttól raktárban levő vajat is fel kell kínálni értékesítésre.
(4)
A 2771/1999/EK és az 1898/2005/EK rendeletet ezért ennek megfelelően módosítani kell.
(5)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 2771/1999/EK rendelet 21. cikkében a „2005. január 1.” dátum helyébe a „2006. január 1.” dátum lép.
2. cikk
Az 1898/2005/EK rendelet 1. cikkének a) pontjában a „2005. január 1.” dátum helyébe a „2006. január 1.” dátum lép.
3. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. október 5-én.